ત્રણેક મહિના ઉપર શનાભાઈ ઍન્ડ સન્સ તરફથી કાંઈ કામે આવેલા મખ્ખનલાલે સાહજિક રીતે કહ્યું કે એમના ખાસ મિત્રની કંપનીના શેરો નીકળ્યા છે. અત્યારે શેરની કિંમત રૂ. 100 છે. પણ બે ત્રણ મહિનામાં એની કિંમત રૂ. 500 થશે. સ્ટાફના થોડા લોકોએ શેર લેવાની ઈચ્છા બતાવી. પ્રવીણને લાગ્યું કે જો આ શેર આજ લેવાય તો બે મહિનામાં શેર દીઠ રૂપિયા 400 નો ફાયદો છે. મુશ્કેલી એ હતી કે રોકડા રૂપિયા એના હાથ ઉપર ન હતાં. મખ્ખનલાલ બોલવામાં મીઠો હતો, એણે પ્રવીણને સીસામાં ઉતાર્યો.